สำหรับความคืบหน้ากรณีที่สมาคมฟุตบอลแห่งประเทศไทยประกาศลงโทษมาราโดนาเมืองไทย สมชาย ทรัพย์เพิ่ม หัวหน้าโค้ชทีมม.กรุงเทพห้ามยุ่งเกี่ยวกับการแข่งขันฟุตบอลของสมาคมเป็นเวลา 6 เดือนข้อหากล่าวคำผรุสวาทแก่คณะกรรมการจัดการแข่งขันฟุตบอลไทยลีกในเกมที่ม.กรุงเทพพบกับ ราชนาวี เมื่อวันที่ 26 กันยายนทำให้โค้ชทีมลูกหนังม.กรุงเทพจะฟ้องกลับสมาคมฟุตบอลแห่งประเทศไทย ที่ตัดสินอย่างไม่เป็นธรรม และไม่มีการสืบสวนสอบสวนแต่อย่างใดล่าสุดนายองอาจ ก่อสินค้า เลขาธิการสมาคมฟุตบอลแห่งประเทศไทย กล่าวว่าเมื่อเรื่องราวมาถึงขนาดนี้ ก็จะต้องมีการหาข้อเท็จจริงให้ถึงที่สุด แต่ขอยืนยันว่าสมาคมทำตามระเบียบข้อบังคับที่กำหนดไว้อย่างไรก็ตาม เมื่อนายสมชายเดินทางกลับจากสิงคโปร์แล้ว สมาคมจะเชิญมาหารือร่วมกันอีกครั้ง พร้อมด้วยฝ่ายจัดการแข่งขันที่เป็นคู่กรณี โดยมีบุคคลที่เป็นคนกลางเข้ามาร่วมไกล่เกลี่ยด้วย เพราะไม่อยากให้ความขัดแย้งบานปลายไปมากกว่านี้
สมาคมฟุตบอลแห่งประเทศไทยประกาศลงโทษมาราโดนาเมืองไทยเป็นเวลากี่เดือน 
6 เดือน